นอนไม่หลับค่ะคือต้องบอกก่อนว่าเป็นคนนอนดึก ตี1-2 แต่กว่าจะหลับบาง ตี 4 ถึงเช้าก็มีค่ะ และช่วงนี้กลายเป็นหลับเช้าตลอด แต่บางวันก็เหมือนไม่หลับด้วยค่ะ แต่ตอนกลางวันก็ไม่ง่วงเลยนะคะพอตื่นมาก็ปกติ สมัยก่อนเคยนอนแบบนี้ปกติพอเข้านอนก็หลับค่ะ ตอนนี้ประมาณเกือบ 4 เดือนแล้วค่ะที่หลับยาก หรือพอหลับแล้วก็รู้สึกตัวง่าย เหมือนหลับไม่เต็มอิ่ม และในหัวคือมันคิดอะไรตลอดเวลาเลยค่ะ แบบตอนกลางวันหัวก็จะ blank ค่ะก็ใช้ชีวิตไปแต่พอจะนอนเท่านั้นแหละ นู่นนี่มาให้คิด คิดสงสัย เรื่องไม่เป็นเรื่องไปเรื่อยค่ะ เหมือนมันคิดตลอดเวลาก่อนนอน ลองกินยาแล้วค่ะ พวกที่ทำให้ง่วงเช่น ยาแก้แพ้ แก้เมารถ มีครั้งนึงมันไม่ไหว เภสัชบอกลองอันนี้เกี่ยวกับให้เลือดไหลเวียนค่ะ ก็ไม่หลับค่ะ จนเภสัชบอกว่าไม่มียานอนหลับจ่ายให้นะ ต้องพบแพทย์แล้ว
สวัสดีค่ะ @อาการนอนไม่หลับ สามารถเกิดได้จากหลายสาเหตุ เช่น การเจ็บป่วยของร่างกาย การรับประทานยาบางชนิด กาแฟ ชา หรืออาจเป็นจากภาวะทางอารมณ์ เช่น ภาวะเครียด โรคซึมเศร้า เป็นต้น นอกจากนี้อาจเกิดจากสิ่งแวดล้อมรบกวนการนอนหลับ เช่น มีเสียงดัง มีแสงไฟ รบกวนการนอนหลับ เป็นต้น **แนะนำ ให้ลองหากิจกรรมที่ผ่อนคลายอารมณ์ เช่น ฟังเพลง อ่านหนังสือ ออกกำลังกาย เป็นต้น หลีกเลี่ยงการดื่มชากาแฟช่วงบ่ายถึงช่วงก่อนนอน ปรับสภาพแวดล้อมที่ห้องนอนให้เหมาะสมกับการนอนพักผ่อน **หากปรับแล้วไม่ดีขึ้น แนะนำให้ไปพบแพทย์เพื่อตรวจวินิจฉัยและรับการรักษาอย่างเหมาะสมนะคะ